[{"text_idx": "#000002", "text": "Praegune Valga ja Vo\u0303ru adventkoguduse pastor David No\u0303mmik vaatab usutluses Helis Rosinale tagasi pastorito\u0308o\u0308 algusele, erinevatele eluetappidele nii Eestis kui ka va\u0308lismaal ning mo\u0303tiskleb selle u\u0308le, mis muudab koguduse koguduseks."}, {"text_idx": "#000003", "text": "Kui mo\u0303tled oma noorusaastatele, siis millal tekkis teadmine, et sinust vo\u0303iks saada pastor?"}, {"text_idx": "#000005", "text": "Peale abiellumist ja\u0308in elama ja to\u0308o\u0308tama Saaremaale. Saaremaal elasid ka minu naise Alla vanemad. Tol ajal to\u0308o\u0308tas seal pastorina Raivo Kaasik ning ja\u0308rk-ja\u0308rgult andis ta mulle erinevaid kogudusega seotud u\u0308lesandeid. Ma\u0308letan, kui mind valiti diakoniks ja siis tuli inimesi ku\u0308lastada. Vahetevahel palus Raivo avada ka jumalateenistust. Samal ajal hakkasin ka\u0308ima meie liidu piiblikoolis, mis toimus Tallinna adventkirikus."}, {"text_idx": "#000007", "text": "Kas see on kutse, millele peaksin vastama? Olen kasvanud peres, kus Jumala asjad olid esikohal. Arutasime seda pakkumist abikaasa Allaga ning va\u0308ga pikka mo\u0303tlemist ei olnudki \u2013 ma ei saanud o\u0308elda ei, kui sellist asja pakuti. Pa\u0308rast sain teada, et pastor emeeritus Viktor Noginovski pakkus minu nime va\u0308lja. Ma ei saanud lihtsalt ei o\u0308elda, kui kutsuti oma tulevikku pastoraalsele to\u0308o\u0308le pu\u0308hendama."}, {"text_idx": "#000008", "text": "Kui lihtne oli kahe va\u0308ikese lapsega vo\u0303o\u0303rasse riiki o\u0303ppima minna?"}, {"text_idx": "#000009", "text": "Ma arvan, et ko\u0303ige raskem oli abikaasal, sest abikaasa ikka rohkem vaatab lapsi, pakub armastust ja hoolt. Ka tema oli pastori perekonnast pa\u0308rit, me olime ku\u0308llaltki noored ja nii me riskisime. Kogu meie elu on sellest ajast alates olnud ratastel, oleme reisinud u\u0308hest kohast teise."}, {"text_idx": "#000010", "text": "Tagasi vaadates na\u0308en, et Jumal on meid hoidnud. Ta\u0308nan Jumalat laste eest, ja ka erinevate kogemuste eest Venemaal. Hellevi ma\u0308letab ilmselt va\u0308hem, aga ma imestan, kuidas Aldar peab meeles nu\u0308ansse ja ra\u0308a\u0308gib kaasa, kui see eluperiood jutuks tuleb."}, {"text_idx": "#000011", "text": "Olla pastori abikaasa ja ema, hiljem juba neljale lapsele, ei olnud kindlasti kerge. Tagantja\u0308rele on mu abikaasa va\u0308lja o\u0308elnud, et kui la\u0308ksime Inglismaale, vajas ta puhkust. Pastori abikaasa olla ei ole lihtne \u2013 tuleb seista mehe ko\u0303rval ja aidata nii peret kui ka kogudust. Kuulata koguduseliikmete muresid ja probleeme, leida aega ja palvetada koos nendega. Nu\u0308u\u0308d mo\u0303istame, et peavad olema mingid piirid. Praegusel hetkel oleme juba ku\u0308psemad, oleme vanaema ja vanaisa, ning oskame to\u0303ena\u0308oliselt seada ka oma to\u0308o\u0308s piire, et mitte la\u0308bi po\u0303leda. Me armastame inimesi ja kogudusi, keda teenime. Nu\u0308u\u0308d teeme seda juba ta\u0308iskasvanu pilguga ja ehk ka professionaalsemalt."}, {"text_idx": "#000014", "text": "Tagasi vaadates na\u0308en, et ko\u0303iges on Jumala ka\u0308si juhtinud. Tulime tagasi ja lapsed said Eestis kooli minna, ka see oli o\u0303nnistus. Minul oli ku\u0308ll keerulisem bakalaureusekraad ka\u0308tte saada, selleks kulus veidi va\u0308hem vo\u0303i rohkem kui ku\u0308mme aastat. Hiljem omandasin ka magistrikraadi."}, {"text_idx": "#000017", "text": "Lootsin Jumala armule ja juhtimisele. Teadsin, et ma pean olema alandlik, et Jumal saaks mind kasutada. Olen ta\u0308nulik oma abikaasale, kes oli va\u0308ga toetav, Rakvere koguduse vanemale ja ko\u0303ikidele koguduseliikmetele, kes toetasid meid ja aitasid kaasa evangeeliumito\u0308o\u0308s. Va\u0308ga tore kogudus \u2013 suur ro\u0303o\u0303m on meenutada seda aega, kui alustasin to\u0308o\u0308d Rakveres."}, {"text_idx": "#000019", "text": "Ei ma\u0308leta, et oleks kaebusi olnud. Ma va\u0308ga kartsin, kas lapsed peavad reisimisele vastu. Nu\u0308u\u0308d, kui lapsed on ta\u0308iskasvanud ja elavad oma elu, ei ole ma nende suust mingit kriitikat vo\u0303i etteheiteid kuulnud, et pidime elukohti vahetama."}, {"text_idx": "#000020", "text": "Kui Inglismaale la\u0308ksime, oli Theodora 3- ja Hanna-Liisa 5,5\u20136-aastane. Elasime kolm ja pool aastat Inglismaal, lapsed o\u0303ppisid kiiresti inglise keele a\u0308ra. Vo\u0303ib-olla oli lastel ko\u0303ige raskem siis, kui tagasi tulime, et ja\u0308lle kohaneda eluga Eestimaal."}, {"text_idx": "#000021", "text": "Ko\u0303ik kolimised, usun ma, olid ka maailma avardavad kogemused lastele \u2013 nad na\u0308gid rohkem, panid ta\u0308hele erinevaid olukordi ja kultuurierinevusi. Mulle tundub, et lapsed on rahul ja peavad meist lugu vaatamata sellele, et nad pidid koos meiega reisima ja kohanema mo\u0303nikord ka la\u0308bi raskuste. See on osa meie elust."}, {"text_idx": "#000022", "text": "Lisaks sellele, et oled teeninud kogudusi pastorina, oled olnud ametis ka Eesti koguduste liidu ja Balti uniooni esimehena. Millised ma\u0308rkso\u0303nad sellest perioodist on sinu jaoks ta\u0308hendusrikkad?"}, {"text_idx": "#000023", "text": "Jah, esmalt olin neli aastat (2010\u20132014) Eesti liidu esimees. Ma\u0308letan, et vo\u0303tsin selle kohustuse vastu peaaegu pisaratega. Mo\u0303tlesin sellele, et Jumal soovib mind kasutada vo\u0303i arendada selles valdkonnas, et jo\u0303uda mingi eesma\u0308rgini. Mul oli tollal ka va\u0308ga armas Elva kogudus. Sooja tundega mo\u0303tlen nende peale. Minu esimese to\u0308o\u0308perioodi ajal (2010\u20132013), mil ma liidu esimehe to\u0308o\u0308 ko\u0303rvalt Elvas pastor olin, liitus Elva kogudusega kolm inimest, see oli suur ro\u0303o\u0303m. Hiljem valiti mind Balti uniooni esimeheks. Minu jaoks oli see u\u0308sna ootamatu, et selline vo\u0303imalus delegaatide poolt anti."}, {"text_idx": "#000024", "text": "Ma\u0308rkso\u0303naks on minu jaoks suhted. Vo\u0303tsin vend To\u0303nult (Jugar, toim) selle po\u0303himo\u0303tte u\u0308le. Ta on va\u0308ga suure kogemusega kolleeg, vend ja so\u0303ber, kes o\u0303petas mind paljudes asjades. Siis, kui ta oli esimees ja mina peasekreta\u0308r, vo\u0303ttis ta mind kaasa, kui so\u0303itis La\u0308tti vo\u0303i mujale ning meil oli hea koosto\u0308o\u0308. Kui ku\u0308lastan ka nu\u0308u\u0308d kogudusi, siis ma leian, et on oluline hoida suhted korras, omada empaatiat ja pu\u0308u\u0308da mo\u0303ista inimesi, kellel on erinev taust, mured ja probleemid. On va\u0308ga oluline kuulata nad a\u0308ra, pu\u0308u\u0308da mo\u0303ista, koos palvetada ja suunata nende ta\u0308helepanu Jeesusele Kristusele, kes on ainuke, kes saab aidata."}, {"text_idx": "#000025", "text": "Samamoodi oli ka unioonis \u2013 pu\u0308u\u0308dsin Riias elades oma kolleegidega so\u0303bralikke suhteid hoida. Ma ei ole kellegagi tu\u0308lli la\u0308inud, pu\u0308u\u0308dsin ko\u0303igiga olla so\u0303bralik ja austav. Mul ja\u0308id va\u0308ga head suhted nendega, kellega ma to\u0308o\u0308tasin, see oli ilus aeg."}, {"text_idx": "#000026", "text": "Mis on religioon? Suhted. Paraku tekivad probleemid ja lahkhelid siis, kui inimesed ei mo\u0303ista u\u0308ksteist, ei suhtle omavahel ja siis la\u0308hevad suhted va\u0308ga keeruliseks. Kui inimene oma egoga ei suuda andestada vo\u0303i lepitust paluda, tekib kinnine ring, millest on raske va\u0308lja murda ja sellel vo\u0303ivad olla kurvad tagaja\u0308rjed."}, {"text_idx": "#000027", "text": "Kas selline paralleel on kohane, et kogudus on pastorile just kui laps \u2013 kui pastor liigub u\u0308hest linnast teise, siis ta peab oma kogudusest lahti laskma, nii nagu lapsevanemal tuleb oma ta\u0308isealisest lapsest lahti lasta?"}, {"text_idx": "#000029", "text": "Kogudus on rohkem nagu perekond \u2013 seal on lapsi, ta\u0308iskasvanuid, ka eakamaid inimesi. Igau\u0308ks austab teist ja kui pastor la\u0308heb a\u0308ra, siis on kurb meel. Pastor ka mo\u0303tleb siis, kes asemele saadetakse. Mo\u0303nikord uus pastor ei saa selles kohas nii ha\u0308sti hakkama, teinekord saab veelgi paremini. Oleneb koguduse kliimast ning pastori vo\u0303imetest ja oskustest... Ko\u0303ikidest aspektidest. Oluline on koos areneda ja teha misjonito\u0308o\u0308d."}, {"text_idx": "#000030", "text": "Elate abikaasa Allaga Valgas, kus olete ka varem elanud. Milline emotsionaalne side sul Valgamaaga on tekkinud?"}, {"text_idx": "#000031", "text": "Olen pastorina to\u0308o\u0308tanud erinevates linnades ja liidu esimehena to\u0308o\u0308tades ku\u0308lastasin ko\u0303iki kogudusi ning mul on ja\u0308a\u0308nud igast kogudusest meelde armsaid ja toredaid inimesi. Vaadates siin Valgas hetkelist olukorda, on aga ku\u0308simus, kuidas edasi minna."}, {"text_idx": "#000032", "text": "Valga on ku\u0308llalt kaugel pealinnast ja noored so\u0303idavad kas pealinna vo\u0303i va\u0308lismaale, kuidagi nutune on see asi. Tunneksin suurt ro\u0303o\u0303mu, kui koguduses oleksid lapsed, noored ja perekonnad, et oleks rohkem aktiivsust ja meeskonnato\u0308o\u0308d. Samas olen ta\u0308nulik iga liikme eest, kes ennastohverdavalt seda va\u0308ikest kogudust oma tegevuse ja palvetega toetavad."}, {"text_idx": "#000033", "text": "Praegu oleme olukorras, kus peame hoolitsema Alla ema eest. See on ka oluline etapp elus, ta on va\u0308ga vilets ega saa enam endaga hakkama. Meil tuleb teda armastada ja pakkuda viimaseid lahkeid so\u0303nu ja tegusid, et ta tunneks end ha\u0308sti ja oleks valmis sellest maailmast a\u0308ra minema, olles lepitatud Jumalaga, rahu su\u0308dames."}, {"text_idx": "#000034", "text": "Imetlen Alla puhul seda, et ehkki olete olnud liikuva eluviisiga, on tema leidnud vo\u0303imalusi ennast ta\u0308iendada kas ta\u0308iendkoolitusel vo\u0303i siis ta\u0308iesti uue eriala omandanud. Kogu aeg on ta midagi juurde o\u0303ppinud. Nagu ma aru saan, hooldab ta praegu ema ja ka\u0308ib ka to\u0308o\u0308l."}, {"text_idx": "#000035", "text": "Minu abikaasa on to\u0303esti va\u0308ga unikaalne inimene ja ma olen va\u0308ga o\u0303nnelik mees. Me armastame ja toetame teineteist, ka ema hooldamises pu\u0308u\u0308ame teineteist aidata."}, {"text_idx": "#000036", "text": "To\u0303esti, ta on eriline selles mo\u0303ttes, et ta o\u0303pib kogu aeg midagi ja ta\u0308iendab end. Seda on vapustav ja\u0308lgida. Praegu o\u0303petab ta inglise keelt Tartu Kutsehariduskeskuses."}, {"text_idx": "#000037", "text": "Omavahelises vestluses mainisid, et Alla vanematel oli sinu laste elus oluline roll. Olles nu\u0308u\u0308d ise mitmekordne vanaisa, milliseid teadmisi vo\u0303i oskusi tahad oma lastelastele edasi anda?"}, {"text_idx": "#000038", "text": "Kahjuks elavad lapselapsed meist u\u0308sna kaugel. Loomulikult suhtleme nendega interneti vahendusel, peamiselt WhatsAppi kaudu. Igal aastal tulevad nad ka meile ku\u0308lla. Mul on hea meel, et Aldar kolis koos abikaasa ja tu\u0308trega Eestisse."}, {"text_idx": "#000039", "text": "Kui me aastavahetusel ko\u0303ik koos olime, kasutasime seda aega va\u0308ga ratsionaalselt. Pu\u0308hendasime aega nendele \u2013 ra\u0308a\u0308kisime ja ma\u0308ngisime. Va\u0308ga huvitav on ja\u0308lgida, kuidas lapsed arenevad. Teadsime juba varem, et Hellevi tu\u0308tar on va\u0308ga musikaalne. Juba nii noorena (3a) on ta S\u030cotimaal mo\u0303ned korrad kirikus laulnud. Me laulsime ka koos temaga. Ta\u0308napa\u0308eva lapsed arenevad kiiremini kui omal ajal, sest tehnoloogia areng ja erinevad rakendused aitavad arengule kaasa. Na\u0308iteks Aldari tu\u0308tar on ilmselt ma\u0308rganud, et tema issile meeldib viimasel ajal malet ma\u0308ngida, ja ta o\u0303ppis ka selle ma\u0308ngu selgeks. Ma\u0308ngisime siis koos temaga malet. Va\u0308ga po\u0303nev."}, {"text_idx": "#000040", "text": "Tulles laiemalt koguduse konteksti juurde tagasi \u2013 kus peaks olema meie koguduse fookus? Mis on see so\u0303num, mida peaksime praegusel, 2020. aastal maailmale edastama?"}, {"text_idx": "#000044", "text": "Kas sa tead, kuidas sa endale nime said?"}, {"text_idx": "#000046", "text": "Teiseks, minu isa esiisadele on tihti antud nimeks Davit, Tavit vo\u0303i Taavet. Hiljuti, kui suhtlesin oma venna Viktoriga, kes uurib meie genealoogiat, na\u0308itas ta, et paljud meie esiisad on kandnud sarnast nime. Vo\u0303ib-olla oli mu isa soov, et see nimi oleks ja\u0308tkuvalt suguvo\u0303sas esindatud."}, {"text_idx": "#000049", "text": "Millised on need teemad ja valdkonnad u\u0308hiskonnas, mis sind ko\u0303netavad?"}, {"text_idx": "#000051", "text": "Kui kerge vo\u0303i raske on jutluseteemasid leida?"}, {"text_idx": "#000052", "text": "Jutlused tulevad siis, kui loen iga pa\u0308ev Piiblit, mo\u0303tisklen loetu u\u0308le ja tekib ku\u0308simus, mida see ta\u0308hendab ja hakkan la\u0308hemalt uurima. Uurides satun po\u0303nevasse faasi: sukeldun teemasse. Mul on po\u0303nev programm, mis vo\u0303imaldab vo\u0303rrelda erinevaid kommentaare. Tuleb vo\u0303rrelda ka to\u0303lkeid. Jutluseteema oleneb ka sellest, mis parasjagu koguduses toimub, samuti teemapa\u0308evadest. Ko\u0303ike tuleb arvesse vo\u0303tta. Kui on ka teemapa\u0308ev, saab alati kohaliku koguduse jaoks pa\u0308evakorral oleva teema jutlusesse sisse tuua. Minul on praegu kaks kogudust \u2013 Valga ja Vo\u0303ru."}, {"text_idx": "#000055", "text": "Patrick Johnson: Iga loo taga on suurem lugu \u2013 suur vo\u0303itlus"}, {"text_idx": "#000060", "text": "Plamen Peev: Inimesed on siin teistsugused \u2013 kuidas nad ko\u0303nnivad, ra\u0308a\u0308givad vo\u0303i ei ra\u0308a\u0308gi"}, {"text_idx": "#000064", "text": "Rakvere adventkogudusel ta\u0308itus 110 aastat"}, {"text_idx": "#000068", "text": "Tema lapsed\u201eKelle ka\u0308est vo\u0303tavad kuningad maa peal tolli vo\u0303i pearaha? Kas oma poegadelt vo\u0303i vo\u0303o\u0303rastelt? ... Siis on pojad vabad.\u201c Matteuse 17:25, 26"}]